Pranešimas žiniasklaidai

2025 m. balandžio 1 d.

**Atsinaujino ilgametė Vilniaus „Maxima“ – parduotuvė skaičiuoja jau 25 veiklos metus**

**Antradienį lietuviškas prekybos tinklas „Maxima“ sostinėje, adresu Šaltkalvių g. 2, atvėrė atnaujintos dviejų X parduotuvės duris. Nuo 2000-ųjų veikianti „Maxima“ modernizuota pagal naująjį formatą. Tai reiškia, kad dabar užsukę į šią parduotuvę pirkėjai, kaip ir kitose to paties dydžio „Maximose“, ras panašiai išdėliotas prekes, jiems pažįstamą aplinką, patogiai išplanuotas erdves ir kruopščiai išgrynintą asortimentą.**

Po daugiau nei mėnesį trukusių atnaujinimo darbų, ši „Maxima“ antradienio rytą apsipirkti atvykusius pirkėjus maloniai nustebino savo pokyčiais – erdvumu bei kruopščiai atrinktu kokybiškų maisto prekių asortimentu.

Parduotuvėje atnaujinus šaldyto maisto bei pieno skyriaus įrangą pirkėjai galės dar lengviau rasti jiems aktualias prekes. Čia taip pat atnaujintos ir sveriamos produkcijos vitrinos, tad mėgstantys „Meistro kokybės“ konditerijos bei kulinarijos gaminius galės parduotuvės darbuotojų paprašyti, kad šie juos pasvertų ir supakuotų, o skubantys pirkėjai visada gali rinktis ir iš anksto supakuotus gaminius.

„Perplanavus šios „Maximos“ interjerą daugiau erdvės pirkėjai pajus ir šviežių daržovių bei vaisių skyriuje – erdvesni praėjimai tarp prekių leis patogiau naudotis pirkinių vežimais, o darbuotojams tai užtikrins dar sklandesnį darbą kraunant prekes į lentynas. Taip pat, parduotuvėje atnaujintas gėlių šaldytuvas, tad pavasarėjant ir po truputį šylant orams – gėlės čia išsilaikys ilgiau“, – sako „Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė.

**Pirkėjų poreikius puikiai išmanantys ilgamečiai darbuotojai**

„Ši Vilniaus „Maxima“ skaičiuoja jau 25-us gyvavimo metus – vietinių pirkėjų ji yra ypač mėgstama. Parduotuvėje įrengta 12 naujos kartos savitarnos kasų, tad nuo šiol apsipirkimas bus dar greitesnis ir patogesnis. Kilus klausimams, juos išspręsti padės 47 parduotuvės darbuotojai, iš kurių 8 įmonėje dirba ilgiau nei 20 metų, o 12 – ilgiau nei 10 metų“, – dalinasi „Maximos“ atstovė.

Šioje „Maximoje“, kurios prekybinis plotas daugiau nei 1000 kv. m, norintieji ir toliau galės naudotis įprastomis kasomis, kurių po atnaujinimo parduotuvėje yra 3. Parduotuvė pirkėjų lauks kasdien nuo 8 val. iki 22 val.

**Lojaliems pirkėjams – ypatingi atidarymo pasiūlymai**

Pirmąją atnaujintos šios „Maximos“ atidarymo savaitę pirkėjai, pasinaudodami ypatingais šios parduotuvės atidarymo leidinio kainų pasiūlymais, galės nurodytas prekes įsigyti reikšmingai pigiau. Visa informacija ir pasiūlymai yra skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas-x293>.

Taip pat iki balandžio 7 dienos, pirkėjai, apsiperkantys su „Ačiū“ kortele, dalyvauja loterijoje, kurioje net 100-ui laimingųjų kiekviena pirkinių krepšelyje esanti prekė kainuos po 1 centą, o didžiausia suteikiama nuolaida sieks 100 eurų. Apsilankiusieji šioje „Maximoje“, pasinaudoti specialiais pasiūlymais gali ir atnaujintoje „Eurovaistinėje“.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maxima“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt